Kraal

'n Kraal is 'n tradisionele Afrika- of ook enige inboorlingstamdorp wat uit hutte bestaan. Dit kan egter ook na enige omheinde gebied waarin vee bymekaargebring word verwys.

 Oorsprong van woord 
duimnael|300px|'n Olifantkraal in Asië in die 19de eeu.

Die woord kraal word algemeen dwarsdeur Suidelike Afrika gebruik en is afgelei van die Portugese curral, 'n veekamp of hok. Die ekwivalente Spaanse uitdrukkings is corral, 'n kamp of binnehof. Die woord is oorgeneem deur vroeë Hollandse setlaars en verskyn so lank gelede as in 1705 in die geskrifte van Peter Kolben, alhoewel die woord waarskynlik selfs vroeër in gebruik geneem is.Eric Rosenthal, Ensiklopedie van Suidelike Afrika, 1967

Die woord het ook vanaf Afrikaans na Engels oorgespoel. Sien lys van Afrikaanse woorde in Engels opgeneem.

 Verwysings 

 Sien ook 
 Voerkraal

Kategorie:Landbou